1. Készítsen egy a luxusüdülőhelyek képekkel együtt megjelenő azok rövid leírásait tartalmazó, a flexbox elrendezést demonstráló weboldalt.
2. Hozzon létre egy alap weblapstruktúrájú HTML fájlt, amihez kapcsoljon hozzá egy szintén Ön által létrehozandó flexbox.css nevű állományt!
3. A weblap törzsében helyezzen el egy main elemet, amely tartalmazzon 8 article tag-et, amely cikkek belsejében egy-egy kép helyezkedjen a luxusüdülők fényképeivel, majd ezeket div elemek kövessék, amelyekben 3-as szintű fejrészekben az egzotikus helyek nevei legyenek olvashatóak, alattuk pedig a rövid leírásuk bekezdésekben szintén a div-ekben.
4. A main elemet a következőképpen formázza: a megjelenítése legyen flex típusú, kerete pedig 3 pixel vastagságú és bemélyített vonal (groove) stílusú.
5. Az article elemek formázása az alábbiak szerint nézzen ki: A flexbeállításokra vonatkozóan a viewport szélesség változásakor ne változzon a doboz szélessége és a cikkek induló szélessége legyen 200 pixel. A külső margóira 10 pixeles értéket állítson be; kerete 1 pixel vastag, egyszerű, folytonos vonalvezetésű és a szürke egy árnyalata (#ccc) színű legyen. Hozzon létre továbbá egy 30%-ban átlátszatlan fekete színű belső doboz árnyékot, amelynek a képernyőképen látható módon vízszintes és függőleges kiterjedése 2-2 pixeles, élettelenítési távolsága 6 képpontos, míg szórása ne legyen!
6. A képek maximális szélességét relatív módon állítsa be, még pedig úgy, hogy legfeljebb akkora legyen, mint a kép eredeti mérete; attól keskenyebb kijelzőn viszont az eszköz teljes szélességében látszon! Megjelenítésük blokkszintűek legyenek és középre igazítottak.
7. A div-ek belső-alsó margója 20 pixeles legyen, a jobb-bal szintén, míg felső-belső margója ne legyen! Maximális szélességüket 290 pixelre állítsa és szintén középre igazítottan jelenjenek meg.
8. A main elem elé illesszen a törzs közvetlen gyermekeként vízszintes vonalakkal elválasztott, 3-as szintű címsorral ellátott, az adott flex tulajdonság megnevezésével rádiógomb csoportokat (amelyek egyenként tükrözzék value paraméterértékeikkel az adott flexattribútum értékét) az ábrán látható módon, amelyekkel az üdülőhelyekről készült cikkek flex elrendezéseit irányíthatja. Kezdetben mindig az első kiválasztó gomb legyen bejelölve, mivel ez takarja a neve mögött meghúzódó adott flexbeállítás alapértelmezett értékét.
9. A dobozok flexbox-os elrendezései a rádiógombok kiválasztásának függvényében módosuljanak csupán CSS segítségével, JavaScript bevonása nélkül; mégpedig kijelölő álosztályt alkalmazva, amely kiválasztja a megfelelő kombinátorral és az adott beviteli elemmel (amelyhez kapcsolódnia kell egy vagy szükség esetén megkülönböztetésül több pontos jellemzőérték kijelölőnek) azonos szinten lévő main tag-et.
10. A flexkonténer elemeinek valamely sorokba rendezettségi típusának választása esetén a tároló minimális szélessége a viewport szélességének 220 százaléka, míg minimális magassága automatikus legyen. Írja meg ezt egyetlen szelektorral, a megfelelő jellemzőkijelölő altípusának segítségével.
11. A flexkonténer elemeinek valamely oszlopokba rendezettségi típusának választása esetén a tároló minimális magassága a viewport szélességének 500 százaléka, míg minimális szélessége automatikus legyen. Írja meg ezt egyetlen szelektorral, a megfelelő jellemzőkijelölő altípusának segítségével.
12. Valamelyik sortörés bekapcsolása esetén a flexkonténer magasságot állítsa 2200 pixelesre, a minimális magassága és minimális szélessége változzon automatikusra, a tároló maximális szélessége pedig 1500 pixeltől ne legyen nagyobb, annak érdekében, hogy az immár több sorban elhelyezkedő dobozok egymás közötti pozíciókon keresztül jól kivehetők legyenek a sor- és oszlopigazításhoz kapcsolódó flexattribútum különböző értékeinek hatásai. Az előző két pontban elvárt módon oldja meg a feladatot egyetlen szelektorral az ott használtakhoz hasonló módon.